“ก.ท่องเที่ยวฯ” ผุดแพ็คเกจ “เที่ยวปันสุข” ชงเข้าที่ประชุม “ศบค.” ศุกร์นี้ ก่อนเสนอครม.
"กระทรวงการท่องเที่ยวฯ" ผุดแพ็คเกจ "เที่ยวปันสุข" ชงเข้าที่ประชุม "ศบค." ศุกร์นี้ ก่อนเสนอ ครม. สัปดาห์หน้า
"กระทรวงการท่องเที่ยวฯ" ผุดแพ็คเกจ "เที่ยวปันสุข" ชงเข้าที่ประชุม "ศบค." ศุกร์นี้ ก่อนเสนอ ครม. สัปดาห์หน้า
9 มิ.ย. 2563

นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า กระทรวงการท่องเที่ยวฯ จะยังไม่ได้เสนอมาตรการกระตุ้นท่องเที่ยวเข้าสู่การประชุมคณะรัฐมนตรี (ครม.) วันนี้ (9 มิ.ย.63)​
ทั้งนี้ เนื่องจากจะเสนอแพ็คเกจ “เที่ยวปันสุข” ที่เปิดให้ประชาชนที่มีอายุตั้งแต่ 18 ปีขึ้นไป ลงทะเบียนรับสิทธิ์ซื้อบัตรกำนัล (voycher) สำหรับเป็นค่าห้องพักในการท่องเที่ยวข้ามจังหวัด ให้ที่ประชุมศูนย์บริหารสถานการณ์โควิด-19 (ศบค.) ชุดใหญ่พิจารณาในวันที่ 12 มิ.ย.นี้ก่อน
ส่วนการพิจารณาเปิดระเบียงท่องเที่ยว หรือ Travel Bubble คือการเปิดท่องเที่ยวแบบจับคู่เดินทางเฉพาะประเทศที่ควบคุมการระบาดของโควิด-19 ได้อย่างมีประสิทธิภาพ โดยไม่จำเป็นต้องมีการกักตัว 14 วัน เพื่อให้นักท่องเที่ยวต่างชาติเข้ามาในประเทศไทยได้สะดวกขึ้นนั้น นายพิพัฒน์ กล่าวว่า คงต้องรอให้นายกรัฐมนตรีพิจารณาก่อน
โดยทางด้านนายอนุทิน ชาญวีรกูล รองนายกรัฐมนตรี เปิดเผยว่า จะนำเสนอรายละเอียดของแนวทางการเปิด Travel Bubble มารายงานในที่ประชุม ครม.วันนี้